|  |  |
| --- | --- |
| **NAROČNIK** | |
| **Naziv in sedež** | **Zavod Republike Slovenije za varstvo narave**  **Tobačna ulica 5**  **1000 Ljubljana** |
| **ID št. za DDV** | SI53845285 |
| **Matična številka** | 1684884003 |
| **Transakcijski račun** | SI56 0110 0603 0254 420 |
| **Telefon** | 01 230 95 00 |
| **E-pošta** | zrsvn.oe@zrsvn.si |
| **Skrbnik pogodbe** | Matic Kozina, naravovarstveni svetovalec |
| **Podpisnik** | mag. Teo Hrvoje Oršanič, direktor |

in

|  |  |  |  |
| --- | --- | --- | --- |
| **PONUDNIK/IZVAJALEC** | **Poslovodeči partner** | **Partner 2** | **Partner X** |
| **Naziv in sedež** |  |  |  |
| **ID št. za DDV** |  |  |  |
| **Matična številka** |  |  |  |
| **Transakcijski račun** |  |  |  |
| **Telefon** |  |  |  |
| **E-pošta** |  |  |  |
| **Skrbnik pogodbe** |  | | |
| **Podpisnik** |  | | |

sklepata

|  |
| --- |
| **POGODBO O ODSTRANJEVANJU LESNE ZARASTI V NATURA 2000 OBMOČJU KRIMSKO HRIBOVJE – MENIŠIJA PROJEKTA MALA BARJA – MARJA**  **<številka pogodbe>** |

1. člen

PODLAGA POGODBE

|  |  |
| --- | --- |
| **Oznaka javnega naročila, ki je podlaga za sklenitev pogodbe** | JNMV-4304/2020, objava na portalu e-naročanje dne …… pod številko ................... |

1. člen

PREDMET POGODBE

1. Predmet pogodbe je odstranjevanje lesne zarasti na območju Krimsko hribovje-Menišija projekta Mala barja – Marja.
2. Dela se izvajajo v skladu z naslednjo dokumentacijo, ki je priloga pogodbe:

* Projektna naloga;
* obrazec Predračun.xls;

1. člen

POGODBENA VREDNOST IN IZVEDBENI POGOJI

1. Skupna pogodbena vrednost je **…………………………………….. EUR brez DDV** oziroma **…………………………………… EUR z DDV.**
2. Pogodbeni stranki se dogovorita, da se v primeru spremembe davčnih predpisov v času trajanja te pogodbe, ki bi določali spremembo upoštevane stopnje DDV in ki bi posledično vplivala na dogovorjeno pogodbeno ceno iz prejšnjega odstavka, neto skupna pogodbena cena ne spremeni, izvajalcu pa se ne glede na določbo fiksne pogodbene cene, prizna razlika v ceni zaradi spremenjenega DDV. Spremenjena davčna stopnja se v pogodbenem razmerju uporablja neposredno, brez vnovične sklenitve dodatka za ta namen.
3. Pogodbena cena, določena v tej pogodbi, velja kot cena na enoto za dela našteta v obrazcu Predračun.xls in Projektni nalogi.
4. Izvajalec potrjuje in jamči, da je pridobil vse podatke, ki se nanašajo na predmet pogodbe, ki bi lahko vplivali na pogodbeno ceno ali razčlenitev pogodbene cene, ali na njegove pravice in obveznosti po tej pogodbi.

|  |  |  |  |
| --- | --- | --- | --- |
| **Lokacija realizacije** | Razvidno iz Projektne naloge. | | |
| **Način realizacije** | Izvedba | | Sprememba cen |
| Fiksna cena na enoto.  Obračun glede na dejansko izvedeno delo, ki ga potrdi naročnik. | | Fiksne cene na enoto za ves čas trajanja pogodbe.  Končna cena za izvedena dela ne sme preseči razpoložljivih sredstev.  Pogodbena cena se lahko spremeni le zaradi morebitne spremembe projektne dokumentacije na zahtevo naročnika, kar bosta pogodbeni stranki urejali z dodatkom k predmetni pogodbi. |
| **Izvedbeni rok**  **(terminski plan)** | * posek oz. sečnja lesne zarasti se ne izvaja med 1. 3. in 1. 8. v tekočem letu, zaradi upoštevanja določil 31., 32. in 33. člena Zakona o divjadi in lovstvu; * izvajalec je dolžan izvesti dela med **3. 12. 2020 in 28. 2. 2021.** * V kolikor izvajalec zaradi neugodnih vremenskih razmer ne bi uspel izvesti spravila biomase in pripraviti zemljišče za vzpostavitev travišča do 28. 2. 2021, se ta dela lahko izvedejo po pisni odobritvi naročnika do 1.7. 2021; * predrastke se odstranjuje v času med 1. 7. in 1. 9. 2021 po zaključenem odstranjevanju zarasti na določenem območju; * za odstranjevanje predrastkov ne velja terminska omejitev med 1. 3. in 1. 8. v tekočem letu.   **Končni rok za izvedbo vseh del po tej pogodbi je** **15. 9. 2021.**  Izvajalec izjavlja, da je seznanjen s posebnimi pogoji izvajanja del na lokaciji in da so ti pogoji upoštevani pri določitvi rokov za izvajanje del po tej pogodbi.  Izvajalec ima pravico do podaljšanja pogodbenih rokov v naslednjih primerih:   * dogodki, ki so posledica višje sile; * prekinitev izvajanja del na zahtevo naročnika; * če naročnik ne izpolnjuje dogovorjenih pogojev za izvedbo del iz 5. člena te pogodbe; * če naročnik naroči dodatna dela ali občutne spremembe izvedbe – v obsegu, ki je upravičen z dodatnimi deli ali spremembami.   Izvajalec mora predlagati naročniku podaljšanje pogodbenega roka v pisni obliki z obrazložitvijo najkasneje v petih dneh, ko izve za vzrok, zaradi katerega se rok lahko podaljša, sicer izgubi pravico do podaljšanja roka. Sporazum o spremembi pogodbenega roka mora biti sklenjen v obliki aneksa k tej pogodbi.  Neupravičena prekoračitev rokov pomeni izvajalčevo zamudo, zaradi katere lahko naročnik uveljavlja ukrepe, določene v tej pogodbi. | | |
| **Način plačila in plačilni rok** | Plačila po mesečnih situacijah (glede na potrjena izvedena dela v mesečih poročilih s strani naročnika, skladno s predračunom), z valuto 30 dni od dneva prejema pravilno izstavljenega računa, ki ni zavrnjen v roku osmih dni od prejema.  Izvajalec izstavi naročniku račun v predpisani elektronski obliki (eRačun).  Plačilni rok: 30 dni od dneva prejema pravilno izstavljenega računa, ki ni zavrnjen v roku osmih dni od prejema. | | |
| **Čas odprave napake / izvedbe navodila** | Po dogovoru z naročnikom. | | |
| **Pooblaščeni predstavniki strank** | **Na strani naročnika** | **Na strani izvajalca** | |
| Ime in priimek: Matic Kozina  Tel. št.:01 2445 365  E-pošta: matic.kozina@zrsvn.si | Ime in priimek:  Tel. št.:  E-pošta: | |
| Pogodbeni stranki sta dolžni obvestiti nasprotno stranko o zamenjavi predstavnikov v roku treh dni po zamenjavi.  Vsa obvestila strank in ostale pomembne komunikacije morajo biti poslane nasprotni stranki po pošti ali e-pošti. Pomembne komunikacije so tiste, ki zadevajo določbe te pogodbe, potek izvedbe del, projektno dokumentacijo ter spremembe teh, situacije, prevzeme in potrjevanja, plačila, naročila, odredbe, opomine in pritožbe. Komunikacije, ki majo za posledico spremembo izvedbe del, pogodbene cene ali pogodbenega roka kot tudi vsi dokumenti, ki so podlaga za plačilo ali zavrnitev, se pošiljajo pisno (priporočeno). Operativne komunikacije brez zgoraj naštetih učinkov lahko potekajo preko telefona. Vsa pisanja in elektronska pošta mora biti naslovljena na pristojne kontaktne osebe v skladu s to pogodbo. | | |

1. člen

ODDAJA DEL PODIZVAJALCEM

|  |  |  |  |  |
| --- | --- | --- | --- | --- |
| Št. | Podizvajalec  (naziv in sedež, zakoniti zastopnik) | Kontaktni podatki | Opis del | Delež oddanih del v % od celote |
| 1 |  |  |  |  |
| 2 |  |  |  |  |

1. V kolikor izvajalec pri izvajanju naročila nastopa s podizvajalci, se zavezuje, da bo z njimi sklenil pogodbe, v katerih bo natančno določena vrsta in obseg storitev ter cena za opravljene storitve.
2. V kolikor podizvajalec v skladu in na način, določen v drugem in tretjem odstavku 94. člena ZJN-3 zahteva neposredna plačila, izvajalec s to pogodbo pooblašča naročnika, da na podlagi potrjenega računa oziroma situacije neposredno plačuje podizvajalcu.
3. V primeru iz prejšnjega odstavka, mora izvajalec za vsakega podizvajalca predložiti soglasje za neposredno plačilo, na podlagi katerega naročnik namesto (glavnega) izvajalca poravna podizvajalčevo terjatev do (glavnega) izvajalca.
4. Če podizvajalec ne zahteva neposrednega plačila mora (glavni) izvajalec najpozneje v 60 dneh od plačila končnega računa oziroma situacije poslati svojo pisno izjavo in pisno izjavo podizvajalca, da je podizvajalec prejel plačilo. Izvajalec mora za vsako zamenjavo podizvajalca pridobiti predhodno soglasje naročnika.
5. Ker so podatki o podizvajalcih obvezna sestavina pogodbe mora izvajalec, ki po sklenitvi pogodbe o izvedbi javnega naročila zamenja podizvajalca ali če sklene pogodbo z novim podizvajalcem v roku petih dni po spremembi obvestiti naročnika ter posredovati:

* podatke in dokumente iz druge, tretje in četrte alineje drugega odstavka 94. člena ZJN-3,
* soglasje novega podizvajalca za neposredno plačilo, v kolikor podizvajalec neposredno plačilo zahteva.

1. Naročnik na podlagi četrtega odstavka 94. člena ZJN-3 zamenjavo podizvajalca bodisi odobri ali zavrne. Izvajalec lahko zamenja podizvajalca šele po naročnikovi odobritvi, pri čemer mora predložiti vse zahtevane dokumente iz prejšnjega odstavka.
2. Med utemeljene razloge za angažiranje novega podizvajalca se štejejo:

* okoliščine, ki so nastale po podpisu te pogodbe in jih izvajalec v fazi sestave in oddaje svoje ponudbe ni mogel ali moral predvideti;
* potreba po dodatnih delih, spremembi del ali nepredvidenih delih, ki jih izvajalec sam ne more izvesti;
* specialna dela, za katera izvajalec ni usposobljen in so nujna za izvedbo pogodbenih del;
* časovne, organizacijske ali tehnične okoliščine, zaradi katerih je vključitev podizvajalca nujna, da se pogodbena dela izvedejo v obsegu, kvaliteti, ceni in v pogodbenem času.

1. Izvajalec za izvedbo del s strani svojih podizvajalcev odgovarja kot, da bi jih sam opravil in naročnikova odobritev podizvajalcev ne vpliva na njegovo obveznost za kvalitetno in pravočasno izvedbo pogodbenih del.
2. člen

IZVEDBA IN OBVEZNOSTI POGODBENIH STRANK

* + 1. S to pogodbo se izvajalec zaveže opraviti v pogodbi določena dela v skladu s ponudbo, obrazcem Predračun.xls in Projektno nalogo, ki so priloga te pogodbe, naročnik pa mu bo za to plačal pogodbeno ceno navedeno v tej pogodbi.
    2. Način izvedbe del sme izvajalec izbrati v skladu s svojo strokovno presojo, če ga ne določi naročnik, če ni določen v prilogah pogodbe ali če iz vsebine in namena naročila ne izhaja kaj drugega.
    3. Naročnik se obvezuje, da bo:
       - pred pričetkom izvajanja del organiziral uvodni sestanek z izvajalcem in se dogovoril o začetku del in podrobnem terminskem načrtu;
       - izvajalcu pravočasno predal vso dokumentacijo, ki je potrebna za izvedbo del po tej pogodbi ter mu nudil vse potrebne informacije za izvedbo del po tej pogodbi;
       - pridobil soglasja lastnikov zemljišč, ki so predmet izvedbe javnega naročila in soglasja pristojnih organov v skladu z zakonodajo Republike Slovenije;
       - izvajal naravovarstveni nadzor;
       - na lokaciji kjer se izvajajo dela s trakom označil mesta v katera izvajalec ne sme posegati s strojno mehanizacijo;
       - določil mesta za prevzem lesne biomase s strani lastnikov zemljišč;
       - sodeloval z izvajalcem z namenom, da bo predmet pogodbe izveden v skladu z obrazcem Predračun.xls in Projektno nalogo;
       - obveščal izvajalca o vseh spremembah in novo nastalih situacijah, ki bi lahko vplivale na potek in obseg predmeta pogodbe;
       - plačal dogovorjeni pogodbeni znesek v rokih in na način, dogovorjen s to pogodbo.
    4. Neizpolnjevanje zgoraj naštetih naročnikovih obveznosti pomeni, da izvajalec ni v zamudi, če je edini in neposredni razlog zamude del zaradi opustitve naročnikove dolžnosti in da izvajalec iz enakega razloga ni odgovoren za škodo, ki neposredno nastane le zaradi opustitve ali zamude naročnika. Naročnik zaradi svoje zamude primerno podaljša izvedbene roke in opravi ostalo potrebno, da izvajalec glede izvedbe ne preide v slabši položaj, kot če zamude ne bi bilo.
    5. Nobena poslovna listina v zvezi z izvajanjem del in nobena situacija ali prevzem ne more biti veljaven in naročnika ne obvezuje, če je predhodno ne odobri naročnik sam. Kakršnokoli odstopanje od Projektne naloge ali te pogodbe s strani izvajalca brez predhodne odobritve naročnika je neveljavno, izvajalec pa je za nepotrjeno odstopanje od Projektne naloge naročniku odškodninsko odgovoren in mora na zahtevo naročnika takoj vzpostaviti pravilno stanje izvedbe del.
    6. Izvajalec se obvezuje, da bo:
       - prevzeta dela izvedel strokovno pravilno, vestno in kvalitetno, v skladu s slovenskimi standardi in zakoni, tehničnimi predpisi; morebitna škoda med izvedbo oziroma v zvezi z njo bremeni izvajalca;
       - izvedel dela po tej pogodbi v skladu z navodili naročnika, obrazcem Predračun.xls in Projektno nalogo;
       - pričel z deli v desetih dneh po podpisu pogodbe;
       - za vsako spremembo predhodno pridobil pisno soglasje naročnika, sicer se bo štelo, da naročnik k spremembi ni dal svojega soglasja;
       - predstavniku naročnika omogočil vpogled v situacije (račune) podizvajalcev, v kolikor bo to potrebno za določitev stopnje gotovosti izvršenih del, na osnovi katere se bodo izstavljale mesečne situacije;
       - dela izvedel z usposobljenimi delavci in ustrezno mehanizacijo;
       - posekano biomaso (debla dreves) odložil na mesto, ki ga določi naročnik in je namenjeno prevzemu lesa s strani lastnikov zemljišč;
       - uporabljal z naročnikom v naprej dogovorjene spravilne poti;
       - pet delovnih dni pred izvedbo del (v primeru prekinitve posameznih del, pet delovnih dni pred vsakokratno izvedbo del) obvestil naročnika o pričetku izvedbe del; pred pričetkom del znotraj območja označenega s trakom mora izvajalec obvestiti naročnika posebej zaradi podrobnejšega nadzora na terenu
       - med izvajanjem pogodbenih del poskrbel za vse potrebne ukrepe varstva pri delu, varstva okolja in varstva pred požarom;
       - skladno z navodili naročnika poročal o izvajanju del v pisni obliki;
       - v primeru nepredvidenih, presežnih in dodatnih del ali sprememb glede na začeten obrazec Predračun.xls in Projektno nalogo, obvestil naročnika in opravil ta dela le po pisnem nalogu naročnika;
       - uredil vse potrebno za dovoz in odvoz odpadnega materiala na/z lokacije kjer se dela izvajajo ter upošteval predpise v zvezi z ravnanjem z odpadki;
       - sproti čistil cestišče in druge površine, ki jih bo uporabljal za transport;
       - pred vsakim prihodom mehanizacije na območje mokrišča, se mora mehanizacijo temeljito očistiti, zaradi preprečevanja morebitnega vnosa invazivnih tujerodnih rastlinskih vrst;
       - povrnil vrednost poškodb in saniral poškodbe, ki bi v času in zaradi izvajanja predmetnega javnega naročila nastale naročniku ter tretjim osebam ter jamčil naročniku, da ne bo škode in tožb z odškodninskimi zahtevki in v primeru nastanka takšnih morebitnih zahtevkov tretjih oseb naročniku dal dodatno jamstvo in zavarovanje za primer uveljavljanja takšnih zahtevkov tretjih oseb zoper naročnika;
       - zagotovil prisotnost in sodelovanje pooblaščenega predstavnika na strani izvajalca na vseh dogovorih in operativnih sestankih, na zahtevo naročnika le temu predložil podroben in natančen pisni opis izvajanja posameznih del po časovnem načrtu ter izvajanja vseh ostalih dejanj, ki so potrebna za izvajanje del;
       - v obdobju izvajanja del tesno sodeloval z naročnikom in se prilagajal okoliščinam, ki jih narekujejo vremenski pogoji, nosilnost tal in strokovna ocena naravovarstvene službe;
       - takoj pisno opozoril naročnika na okoliščine, ki bi lahko otežile ali onemogočile kvalitetno in pravilno izvedbo del;
       - v teku izvajanja pogodbe zagotavljal razpoložljivost ponujenih kadrovskih, tehnoloških in organizacijskih resursov – do spremembe prijavljenih kadrov ali podizvajalcev lahko pride le po predhodnem pisnem soglasju naročnika;
       - omogočal ustrezen nadzor naročniku.
       - Upošteval vse naravovarstvene omilitvene ukrepe dovoljenj za poseg v naravo (priloga k pogodbi):
         * št. 356-8/2019-3, z dne 24.01.2020
         * št. 356-8/2019-5, z dne 11.03.2020
    7. Če naročnik naroči izvajalcu dela, s katerimi bi bili kršeni predpisi ali pa povzročena nesorazmerna škoda naročniku ali tretjemu, lahko izvajalec takšno naročilo odkloni, ne da bi kršil pogodbo, vendar mora razlog za odklonitev dokazati. Če naročilo ne omogoča strokovno optimalne izvedbe del ali pa zahteva rešitve, ki niso v skladu s pravili stroke, mora izvajalec naročnika na to dejstvo opozoriti in mu svetovati primernejšo izvedbo.
    8. Neutemeljena zavrnitev naročila ali odstopanje od naročenega načina izvedbe pomeni kršitev pogodbene obveznosti, zaradi katere lahko naročnik izvede kritni kup, razdre pogodbo, uveljavi finančno zavarovanja za dobro izvedbo pogodbenih obveznosti, v primeru škode pa tudi zahteva odškodnino.
    9. Za potrebe izvajanje te pogodbe pogodbeni stranki uporabljata elektronsko komunikacijo (v pogodbi navedeno e-pošto) in sta dolžni obe zagotoviti, da bodisi nasprotna stranka, bodisi nasprotni informacijski sistem potrdi vsak prejem tako dogovorjene poslovne komunikacije.

1. člen

OBRAČUN IZVEDENIH DEL

1. Izvajalec bo izvedene količine del obračunaval z začasnimi mesečnimi situacijami in končno situacijo, izdano na podlagi končnega obračuna del.
2. Začasno situacijo je dolžan izvajalec izstaviti desetega (10.) dne v mesecu za pretekli mesec. Končno situacijo je dolžan izvajalec izstaviti po dokončno potrjenem končnem obračunu.
3. Naročnik je dolžan v naslednjih osmih dneh po prejemu situacijo potrditi ali pa zavrniti z obrazložitvijo. Če situacija v danem roku ni zavrnjena z obrazložitvijo, se šteje za potrjeno. Potrjena situacija je podlaga za izdajo računa in izplačilo. Če je naročnikova zavrnitev delna, je nesporni del računa dolžan plačati.
4. V kolikor situacije v pogodbenem roku nadzorni organ iz kakršnegakoli razloga ne more pregledati in potrditi, sme izvajalec zahtevati plačilo tistega dela neoverjene situacije, glede katerega naročniku nesporno dokaže, da so bile obračunane količine del dejansko izvršene. Za plačilo neoverjene situacije veljajo enaki roki, kot so navedeni v predhodnem odstavku.
5. Začasne situacije zapadejo v plačilo 30 dni po prejemu pravilno izstavljenega računa.
6. Končna situacija zapade v plačilo 30 dni po prejemu računa končnega obračuna za znesek, ki bo določen v zapisniku o končnem obračunu.
7. Naročnik bo potrjene zneske nakazoval na transakcijski račun izvajalca naveden v tej pogodbi.
8. Izvajalec lahko v primeru zakasnitve plačila zaračuna naročniku zamudne obresti v skladu z veljavnimi predpisi. V primeru ponavljanja zamud pri plačilu lahko izvajalec po pisnem opominu razdre pogodbo.
9. Račun in spremljajoči dokumenti morajo biti izdani izključno v elektronski obliki skladno s tretjim odstavkom 26. člena Zakona o opravljanju plačilnih storitev za proračunske uporabnike (Uradni list RS, št. 77/16).
10. Izvajalec mora na poziv naročnika dostaviti v pregled seznam obračunskih izmer ali dostaviti barvni scan seznama obračunskih izmer obračunanih postavk v situaciji.
11. člen

IZROČITEV, PREVZEM DEL IN KONČNI OBRAČUN

* + 1. Izvajalec je dolžan ob zaključku del naročnika takoj pozvati na prevzem del. Naročnik se zavezuje dokončana dela prevzeti najkasneje v roku dveh dni po prejemu izvajalčevega obvestila.
    2. O dokončanju in prevzemu sestavijo pooblaščeni predstavniki pogodbenih strank primopredajni zapisnik, v katerem natančno ugotovijo predvsem:
* ali izvedena dela ustrezajo določilom te pogodbe, veljavnim zakonskim predpisom in pravilom stroke;
* datume začetka in končanja del in datum prevzema del;
* kakovost izvedenih del in pripombe naročnika v zvezi z njo;
* opredelitev del, ki jih je izvajalec dolžan ponovno izvesti, dokončati ali popraviti;
* morebitna odprta, med predstavniki pogodbenih strank, sporna vprašanja.
  + 1. Če pogodbeni stranki s primopredajnim zapisnikom ugotovita, da mora izvajalec določena dela končati, popraviti ali jih takoj ponovno izvesti, pa tega ne stori, sme naročnik angažirati drugega izvajalca, ki jih izvede na izvajalčev račun.
    2. Pogodbeni stranki sta sporazumni, da takoj po predaji in sprejemu del začneta z izdelavo končnega obračuna, ki ga izdelata v najkrajšem možnem roku, najkasneje pa v tridesetih dneh od dneva predaje in sprejema del. Če katerakoli od pogodbenih strank brez utemeljenega razloga ne želi in ne sodeluje pri izdelavi končnega obračuna, ga sme v njeni odsotnosti izdelati nasprotna stranka.

1. člen

ZAMUDA IN POGODBENA KAZEN

* + 1. Kadar se izvajalec po svoji krivdi pri izvedbi del ne drži s to pogodbo dogovorjenih in sporazumno podaljšanih rokov izvedbe del, sme naročnik za vsak dan zamude zahtevati plačilo pogodbene kazni v višini 0,1 % pogodbene vrednosti v EUR z DDV za vsak dan zamude, vendar ne več kot 5 % pogodbene vrednosti v EUR z DDV. Naročnik sme pravico do pogodbene kazni uveljavljati najkasneje v končnem obračunu del.
    2. Pogodbeni stranki soglašata, da pravica zaračunati pogodbeno kazen ni pogojena z nastankom škode naročniku. Povračilo tako nastale škode bo naročnik uveljavil po splošnih načelih odškodninske odgovornosti, neodvisno od uveljavljanja pogodbene kazni.

1. člen

JAMSTVA IN GARANCIJSKE OBVEZNOSTI IZVAJALCA

* + 1. Izvajalec naročniku jamči, da:
* bodo dela opravljene kakovostno, s kvalificiranimi kadri, v skladu z veljavnimi predpisi in standardi ter v skladu s specificiranimi zahtevami naročnika;
* bo kakovost opravljenih del preverjal in stalno skrbel za odpravo pomanjkljivosti, za katere bo izvedel na podlagi preverjanj ali informacij naročnika.

1. člen

VIŠJA SILA

* + 1. Pod višjo silo se razumejo vsi nepredvideni in nepričakovani dogodki, ki nastopijo neodvisno od volje strank in ki jih stranki nista mogli predvideti ob sklepanju pogodbe ter kakorkoli vplivajo na izvedbo pogodbenih obveznosti.
    2. Izvajalec je dolžan pisno obvestiti naročnika o nastanku višje sile v dveh delovnih dneh po nastanku le-te.
    3. Nobena od strank ni odgovorna za neizpolnitev katerekoli izmed svojih obveznosti iz razlogov, ki so izven njenega nadzora.

1. člen

FINANČNO ZAVAROVANJE ZA DOBRO IZVEDBO POGODBENIH OBVEZNOSTI

* + 1. Izvajalec mora izvajalec najkasneje v desetih dneh od prejema izvoda podpisane pogodbe s strani naročnika, kot pogoj za veljavnost pogodbe naročniku izročiti finančno zavarovanje za dobro izvedbo pogodbenih obveznosti v naslednji obliki:

|  |  |  |
| --- | --- | --- |
| Vrsta zavarovanja | Vrednost in valuta | Veljavnost  (od / do) |
| Bančna garancija po Enotnih pravilih za garancije na poziv (EPGP), revizija iz leta 2010, izdana pri MTZ pod št. 758 ali enakovredno kavcijsko zavarovanje zavarovalnice.  Finančno zavarovanje mora vsebovati določilo iz katerega jasno izhaja, da za bančno garancijo veljajo Enotna pravila za garancije na poziv (EPGP), revizija iz leta 2010, izdane pri MTZ pod št. 758. | 10% skupne pogodbene vrednosti v EUR z DDV | od začetka veljavnosti pogodbe do 30 dni po roku za izpolnitev vseh obveznosti po tej pogodbi |

* + 1. V kolikor se rok za izpolnitev obveznosti zaradi kakršnihkoli vzrokov podaljša, mora izvajalec pred potekom veljavnega finančnega zavarovanja za dobro izvedbo pogodbenih obveznosti, dostaviti novo finančno zavarovanje za dobro izvedbo pogodbenih obveznosti, z novim datumom veljavnosti.
    2. Naročnik lahko unovči finančno zavarovanje v naslednjih primerih:
       - če izvajalec dela ne opravi v skladu z zahtevami pogodbe in prilogami pogodbe;
       - če naročnik razdre pogodbo zaradi kršitev ali zamude na strani izvajalca;
       - če se na zahtevo naročnika, v primernem roku, ki ga določi naročnik, pomanjkljivosti ne odpravijo;
       - če izvajalec objavi insolventnost, prisilno poravnavo ali stečaj;
       - če izvajalec krši zaupnost podatkov;
       - če izvajalec brez dogovora z naročnikom odstopi od pogodbe in razlogi za to niso na naročnikovi strani;
       - če izvajalec naročniku pravočasno ne izroči novega finančnega zavarovanja za dobro izvedbo pogodbenih obveznosti (v kolikor je to potrebno skladno z drugim odstavkom tega člena);
       - v drugih primerih, kot to določa pogodba.

1. Naročnik lahko finančno zavarovanje uveljavi brez predhodnega opomina, mora pa izvajalca o tem, da ga je uveljavil, obvestiti elektronsko ali pisno po pošti, najkasneje tri dni po dnevu, ko ga je predložil v izplačilo.
2. Če naročnikova škoda presega znesek finančnega zavarovanja, lahko naročnik zahteva razliko povrnitve nastale škode od izvajalca v celoti.
3. člen

POSLOVNA SKRIVNOST IN ZAUPNI PODATKI

* + 1. Pogodbeni stranki se zavezujeta, da bosta osebne podatke varovali v skladu z določili te pogodbe in Zakonom o varstvu osebnih podatkov (ZVOP-1).
    2. Pogodbeni stranki sta sporazumni, da vsi morebiti osebni ali drugi občutljivi podatki, do katerih bi prišli z izvedbo te pogodbe, predstavljajo poslovno skrivnost in se zavezujeta, da bosta vse podatke skrbno varovali in jih uporabljali izključno v zvezi z izvedbo te pogodbe.
    3. Obveznost varovanja podatkov se nanaša tako na čas izvrševanja pogodbe, kot tudi za čas po tem. V primeru kršitve določb o varovanju poslovne skrivnosti, je izvajalec naročniku odškodninsko odgovoren za vso posredno in neposredno škodo. Morebitna zloraba podatkov pa pomeni tudi kazensko odgovornost kršiteljev.

1. člen

KONČNE DOLOČBE

* + 1. Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:
       - pridobitev posla ali
       - za sklenitev posla pod ugodnejšimi pogoji ali
       - za opustitev dolžnega nadzora nad izvajanjem pogodbenih obveznosti ali
       - za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku

je v primeru citiranih ravnanj nična.

* + 1. Pogodba se lahko spremeni ali dopolni s pisnim aneksom, ki ga sprejmeta in podpišeta obe pogodbeni stranki. Če katerakoli od določb te pogodbe je ali postane neveljavna, to ne vpliva na ostale določbe. Neveljavna določba se nadomesti z veljavno, ki mora čim bolj ustrezati namenu, ki ga je želela doseči neveljavna določba.
    2. Če ta pogodba ne ureja materije drugače, veljajo za presojo razmerja med strankama razen veljavne zakonodaje in dokumentov, ki so dodatek te pogodbe še naslednji dokumenti po naštetem vrstnem redu:
* celotna razpisna dokumentacija,
* izvajalčeva ponudba.
  + 1. S podpisom te pogodbe se izvajalec strinja z objavo te pogodbe in javno dostopnih informacij javnega značaja iz te pogodbe na nacionalnem portalu, namenjenem objavam o javnih naročilih, skladno z določbami zakona, ki ureja dostop do informacij javnega značaja in določbami pravilnika, ki ureja objave pogodb s področja javnega naročanja, koncesij in javno-zasebnih partnerstev.
    2. Pogodbeni stranki se dogovorita, da bosta poskušali vse spore iz te pogodbe rešiti sporazumno z neposrednimi pogovori med pooblaščenimi predstavniki obeh pogodbenih strank. V kolikor sporazum med strankama ne bi bil mogoč, se dogovorita, da bo o sporih iz pogodbe odločalo stvarno pristojno sodišče po sedežu naročnika.
    3. Pogodba je sklenjena pod razveznim pogojem, ki se uresniči, če je naročnik seznanjen, da je:
* sodišče s pravnomočno odločitvijo ugotovilo kršitev obveznosti iz drugega odstavka 3. člena ZJN-3 s strani izvajalca pogodbe o izvedbi javnega naročila ali njegovega podizvajalca;
* pristojni državni organ pri izvajalcu pogodbe ali njegovem podizvajalcu v času izvajanja pogodbe ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

Razvezni pogoj se uresniči pod pogojem, da je od seznanitve s kršitvijo in do izteka veljavnosti pogodbe še najmanj šest mesecev, v primeru nastopanja s podizvajalci pa tudi, če zaradi ugotovljene kršitve pri podizvajalcu izvajalec ustrezno ne nadomesti ali zamenja tega podizvajalca v roku 30 dni od seznanitve s kršitvijo.

V primeru izpolnitve razveznega pogoja se šteje, da je pogodba razvezana z dnem sklenitve nove pogodbe o izvedbi javnega naročila.

Če naročnik v zakonsko določenem roku ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

* + 1. Pogodba je sestavljena v treh izvodih, od katerih prejme naročnik dva izvoda, izvajalec pa en izvod.

|  |  |
| --- | --- |
| **Začetek veljavnosti** | **Konec veljavnosti** |
| Z dnem podpisa zadnje od pogodbenih strank, če se uresniči odložni pogoj iz 11. člena te pogodbe (predložitev finančnega zavarovanja). | Z dnem dokončanja del oziroma dosego končnega roka za izvedbo vseh del po tej pogodbi. |
| **Predčasna odpoved pogodbe** | |
| **Razlogi** | **Odpoved velja** |
| 1. Naročnik uveljavi finančno zavarovanje za dobro izvedbo pogodbenih obveznosti. | 1. Z dnem unovčenja finančnega zavarovanja. |
| 1. Neutemeljena zavrnitev naročila s strani izvajalca, odstopanje od naročenega načina izvedbe ali nekvalitetno oziroma nepravilno opravljena dela. | Ad 2, 3, 4, 5, 6) Z dnem, ko izvajalec prejme obvestilo o odpovedi pogodbe. |
| 1. Zamuda izvajalca ali napake pri izvedbi, ki bistveno zmanjšajo pomen posla. |
| 1. Ogrožanje zdravja, življenja, varnosti ali celovite stabilnosti izvedbe del. |
| 1. Dosežek maksimalne višine pogodbene kazni. |
| 1. V primerih določenih v 96. členu ZJN-3. |
| 1. V primeru, da izvajalec:  * ne prične z izvedbo pogodbeno dogovorjenih del v pogodbenem roku, niti v naknadnem roku, ki mu ga določi naročnik; * po svoji krivdi zamuja z deli več kot 30 dni; * ne dosega pogodbeno dogovorjene kvalitete in te ne vzpostavi niti v naknadnem roku, ki mu ga določi naročnik; * prekine z deli brez pisnega soglasja naročnika; * zamuja s kritičnimi faznimi roki in teh zamud ne nadoknadi niti v naknadnem roku, ki mu ga določi naročnik. | 1. 15 dni po prejemu pisnega obvestila o odpovedi pogodbe.   V tem primeru je izvajalec dolžan plačati maksimalno pogodbeno kazen v višini 5 % pogodbene vrednosti v EUR z DDV. |
| 1. Če naročnik za tekoče leto nima zagotovljenih finančnih sredstev. | 1. 2 meseca od prejema pisnega obvestila. |
| 1. Če naročnik ali njegov pooblaščenec izvede novo javno naročilo z istovrstnega področja, ali organ, pooblaščen za izvedbo skupnega javnega naročila za to področje, izvede javno naročilo, ki je po veljavni zakonodaji obvezujoče za naročnika. | 1. Z dnem pravnomočnosti novega javnega naročila. |
| 1. Če naročnik ne poravna zapadlih obveznosti. | 1. Po preteku 30 dni od obvestila naročniku. |
| 1. Če naročnik izvajalcu tudi po naknadno postavljenem roku ne posreduje navodil v zvezi z njegovimi vprašanji, pa so ta bistvena za izvedbo del. | 1. Po preteku 30 dni od obvestila naročniku. |
| 1. Zaradi kršitev pogodbenih obveznosti s strani nasprotne stranke, če kršitve ne prenehajo po opominu, poslanem pisno ali elektronsko. V primeru odstopa sta pogodbeni stranki dolžni poravnati medsebojne obveznosti iz te pogodbe in nastalo škodo. | 1. Z dnem, ko nasprotna stranka prejme obvestilo o odpovedi pogodbe. |
| 1. Dogovorno med obema strankama. | 1. Po poravnavi medsebojnih obveznosti iz pogodbe. |
| Ne glede na to katera od pogodbenih strank odpoveduje pogodbo, je izvajalec dolžan izvršena dela, zavarovati tako, da jih zaščiti pred propadanjem, stroške teh dela pa nosi tista od strank, ki nosi odgovornost za odpoved pogodbe.  Izvajalec je dolžan v vseh zgoraj navedenih primerih na svoje stroške umakniti z lokacije kjer se izvajajo dela svoje delavce, opremo in delovna sredstva, odstraniti začasne objekte ter očistiti lokacijo kjer se dela izvajajo v roku osmih dni od odpovedi pogodbe. | |

|  |  |
| --- | --- |
| **PRILOGE POGODBE** | |
| 1. del | Obrazec Predračun.xls |
| 1. del | Projektna naloga |
| 1. del | Garancijski dokumenti (Finančno zavarovanje, ki ga v originalu hrani naročnik) |
| 1. del | Izjava/ Podatki o udeležbi fizičnih in pravnih oseb v lastništvu ponudnika |
| 1. del | Dovoljenja za poseg v naravo:   * + - * + št. 356-8/2019-3, z dne 24.01.2020         + št. 356-8/2019-5, z dne 11.03.2020 |

|  |  |  |
| --- | --- | --- |
| **Naročnik** |  | **Ponudnik/Izvajalec** |
| Zavod Republike Slovenije za varstvo narave |  |  |
| Ljubljana, dne |  | , dne |
| Podpisnik: mag. Teo Hrvoje Oršanič, direktor |  | Podpisnik: |